Төсөл

**МОНГОЛ УЛСЫН ХУУЛЬ**

20... оны ... дугаар Улаанбаатар

сарын ... -ны өдөр хот

**СОЁЛЫН БҮТЭЭЛЧ ҮЙЛДВЭРЛЭЛИЙГ ДЭМЖИХ ТУХАЙ ХУУЛИЙГ**

**ДАГАЖ МӨРДӨХ ЖУРМЫН ТУХАЙ**

**1 дүгээр зүйл.**Соёлын бүтээгдэхүүнийг арилжааны зорилгоор ашиглах тохиолдол бүрийг бүртгэх, хянах системийг ашиглах тоног төхөөрөмжийг соёлын бүтээгдэхүүний төрлөөс хамаарч нэвтрүүлэхэд үзүүлэх дэмжлэгийг төрөөс нэг удаа, хянах системийг хөгжүүлэх зардлын дэмжлэгийн 5 жилийн хугацаанд системийн хөгжүүлэлт хийх хуулийн этгээд, холбогдох хамтын удирдлагын байгууллагыг сонгосны үндсэн дээр үзүүлнэ.

**2 дугаар зүйл**.Соёлын бүтээлч үйлдвэрлэлийг дэмжих тухай хууль батлагдахаас өмнөх хугацаанд төлсөн татвар, хураамж нь уг хуульд заасан татварын хөнгөлөлт, чөлөөлөлтөд хамрагдахгүй.

**3 дугаар зүйл.**Энэ хуулийг Соёлын бүтээлч үйлдвэрлэлийг дэмжих тухай хууль хүчин төгөлдөр болсон өдрөөс эхлэн дагаж мөрдөнө.

Гарын үсэг

Төсөл

**МОНГОЛ УЛСЫН ХУУЛЬ**

20... оны ... дугаар Улаанбаатар

сарын ... -ны өдөр хот

**СОЁЛЫН ТУХАЙ ХУУЛЬД НЭМЭЛТ,**

**ӨӨРЧЛӨЛТ ОРУУЛАХ ТУХАЙ**

**1 дүгээр зүйл.** Соёлын тухай хуулийн 3 дугаар зүйлд доор дурдсан агуулга бүхий хэсэг нэмсүгэй:

3.1.9.“соёлын агуулга” гэж соёлын өвөрмөц хэв шинжээс үүдэлтэй буюу түүнийг илэрхийлэх бэлгэдлийн утга санаа, уран сайхны агуулгыг;

3.1.10.“контент” гэж гэж үг, дуу, тэмдэг, дохио, текст, зураг, график, хөдөлгөөнт дүрс бүхий бүх төрлийн мэдээ, мэдээллийг тоон болон мультимедиа хэлбэрт хувиргасан агуулгыг.

**2 дугаар зүйл.**Соёлын тухай хуулийн33 дугаар зүйлийн 33.9 дэх хэсэгт “Холбогдох журмыг Засгийн газар батална.” гэсэн өгүүлбэр нэмсүгэй.

**3 дугаар зүйл.**Соёлын тухай хуулийн 3 дугаар зүйлийн 3.1.4, 3.1.6 дахь заалтыг доор дурдсанаар өөрчлөн найруулсугай.

“3.1.4. “соёлын бүтээгдэхүүн" гэж соёлын агуулга бүхий эдийн засгийн нэмүү өртөг шингэсэн биет болон биет бус зүйл, контентыг;

3.1.6*.*"соёлын бүтээлч үйлдвэрлэл" гэж хүний оюун санаа, авьяас, чадвар, бүтээлч сэтгэлгээний үр дүнд технологи, инновац, оюуны өмчид суурилсан, нэмүү өртөг шингэсэн бүтээгдэхүүн, үйлчилгээг бий болгох, бүтээх, үйлдвэрлэх, түгээх үйл явцыг;”

**4 дүгээр зүйл.**Соёлын тухай хуулийн 11 дүгээр зүйлийн11.4 дэх хэсгийн “Засгийн газар” гэснийг “соёл, боловсрол, эдийн засаг, хөгжлийн асуудал эрхэлсэн Засгийн газрын гишүүн хамтран” гэж, 12 дугаар зүйлийн 12.3 дахь хэсгийн “чиглэл” гэсний өмнө “тодорхой” гэж, 33 дугаар зүйлийн 33.1 дэх хэсгийн “Засгийн газар” гэснийг “соёлын асуудал эрхэлсэн Засгийн газрын гишүүн” гэж, 50 дугаар зүйлийн 50.5 дахь хэсгийн “дурсгал” гэснийг “түүх, соёлын дурсгалт зүйлээр” гэж тус тус өөрчилсүгэй.

**5 дугаар зүйл.**Соёлын тухай хуулийн12 дугаар зүйлийн 12.3 дахь хэсгийн “тус” гэснийг хассугай.

**6 дугаар зүйл.**Соёлын тухай хуулийн 32 дугаар зүйлийн 32.5 дахь хэсгийг хүчингүй болгосугай.

**7 дугаар зүйл**.Энэ хуулийг Соёлын бүтээлч үйлдвэрлэлийг дэмжих тухай хууль хүчин төгөлдөр болсон өдрөөс эхлэн дагаж мөрдөнө.

Гарын үсэг

Төсөл

**МОНГОЛ УЛСЫН ХУУЛЬ**

20... оны ... дугаар Улаанбаатар

сарын ... -ны өдөр хот

**СОЁЛЫН ӨВИЙГ ХАМГААЛАХ ТУХАЙ ХУУЛЬД**

**НЭМЭЛТ, ӨӨРЧЛӨЛТ ОРУУЛАХ ТУХАЙ**

**1 дүгээр зүйл.**Соёлын өвийг хамгаалах тухай хуульд доор дурдсан агуулгатай 36.4 дэх хэсэг нэмсүгэй:

“36.4. Соёлын биет өвийг загварыг энэ хуульд заасан нөхцөл, журмын дагуу соёлын бүтээлч үйлдвэрлэл эрхлэгчид ашиглуулна.”

**2 дугаар зүйл.**Соёлын өвийг хамгаалах тухай хуулийн 58 дугаар зүйлийн 58.1 дэх хэсгийн “захиргааны” гэсний дараа “төв” гэж нэмсүгэй.

**3 дугаар зүйл.**Соёлын өвийг хамгаалах тухай хуулийн52 дугаар зүйлийн52.16 дахь хэсгийн “хосгүй үнэт” гэснийг хассугай.

**4 дүгээр зүйл.** Соёлын өвийг хамгаалах тухай хуулийн "54.15.1" гэснийг "52.15.1" гэж өөрчилсүгэй.

**5 дугаар зүйл.**Энэ хуулийг Соёлын бүтээлч үйлдвэрлэлийг дэмжих тухай хууль хүчин төгөлдөр болсон өдрөөс эхлэн дагаж мөрдөнө.

Гарын үсэг

Төсөл

**МОНГОЛ УЛСЫН ХУУЛЬ**

20... оны ... дугаар Улаанбаатар

сарын ... -ны өдөр хот

**ХӨРӨНГӨ ОРУУЛАЛТЫН ТУХАЙ ХУУЛЬД**

**НЭМЭЛТ ОРУУЛАХ ТУХАЙ**

**1 дүгээр зүйл.**Хөрөнгө оруулалтын тухай хуулийн 11 дүгээр зүйлийн 11.2.2 дахь заалтын “үйлдвэр барих” гэсний дараа “болон соёлын бүтээлч үйлдвэрлэлийн цогцолбор, парк, дэд бүтэц барих” гэж нэмсүгэй.

**2 дугаар зүйл**.Энэ хуулийг Соёлын бүтээлч үйлдвэрлэлийг дэмжих тухай хууль хүчин төгөлдөр болсон өдрөөс эхлэн дагаж мөрдөнө.

Гарын үсэг

Төсөл

**МОНГОЛ УЛСЫН ХУУЛЬ**

20... оны ... дугаар Улаанбаатар

сарын ... -ны өдөр хот

**МЭРГЭЖЛИЙН БОЛОВСРОЛ, СУРГАЛТЫН ТУХАЙ ХУУЛЬД**

**НЭМЭЛТ ОРУУЛАХ ТУХАЙ**

**1 дүгээр зүйл.**Мэргэжлийн боловсрол, сургалтын тухай хуулийн 2 дугаар зүйлийн 2.1 дэх хэсгийн “Жижиг, дунд үйлдвэр, үйлчилгээг дэмжих тухай,” гэсний дараа “Соёлын бүтээлч үйлдвэрлэлийг дэмжих тухай,” гэж, 23 дугаар зүйлийн 23.1.2 дахь заалтын “сургалт” гэсний дараа “туршлага солилцох, дадлагажих хөтөлбөр, ур чадварын тэмцээн” гэж нэмсүгэй.

**2 дугаар зүйл**.Энэ хуулийг Соёлын бүтээлч үйлдвэрлэлийг дэмжих тухай хууль хүчин төгөлдөр болсон өдрөөс эхлэн дагаж мөрдөнө.

Гарын үсэг

Төсөл

**МОНГОЛ УЛСЫН ХУУЛЬ**

20... оны ... дугаар Улаанбаатар

сарын ... -ны өдөр хот

**ЗӨРЧЛИЙН ТУХАЙ ХУУЛЬД НЭМЭЛТ,**

**ӨӨРЧЛӨЛТ ОРУУЛАХ ТУХАЙ**

**1 дүгээр зүйл.**Зөрчлийн тухай хуульд доор дурдсан агуулгатай 9.14 дүгээр зүйл нэмсүгэй:

**“9.14 дүгээр зүйл.Соёлын бүтээлч үйлдвэрлэлийг дэмжих тухай хуулийг зөрчих**

1.Соёлын бүтээлч үйлдвэрлэлийн дэмжлэгийн тайлангаа хугацаанд нь гаргаагүй бол хүнийг нэг зуун тавин нэгжтэй тэнцэх хэмжээний төгрөгөөр, хуулийн этгээдийг нэг мянга таван зуун нэгжтэй тэнцэх хэмжээний төгрөгөөр торгоно.

2.Соёлын бүтээлч үйлдвэрлэл эрхлэгч, хамтын удирдлагын байгууллага, хөрөнгө оруулагчид үзүүлсэн дэмжлэгийг зориулалт бусаар ашигласан, эсхүл хуурамч баримт ашиглан дэмжлэг авсан нь эрүүгийн хариуцлага хүлээлгэхээргүй бол бол зөрчил үйлдэж олсон хөрөнгө, орлогыг хурааж, учруулсан хохирол, нөхөн төлбөрийг гаргуулж хүнийг гурван зуун нэгжтэй тэнцэх хэмжээний төгрөгөөр, хуулийн этгээдийг гурван мянган нэгжтэй тэнцэх хэмжээний төгрөгөөр торгоно.”

**2 дугаар зүйл.** Зөрчлийн тухай хуулийн 9.7 дугаар зүйлийн 1 дэх хэсгийн 1.3, 9 дэх хэсгийг доор дурдсанаар өөрчлөн найруулсугай.

1/1 дэх хэсгийн 1.3.соёлын биет өвийг зөвшөөрөлгүй зөөж тээвэрлэсэн, зөөж тээвэрлэх нөхцөл журмыг зөрчсөн;

2/9.Нийтийн өмчийн соёлын биет өвийг соёлын асуудал эрхэлсэн Засгийн газрын гишүүний зөвшөөрөлгүй хувилан олшруулсан бол хууль бусар олсон хөрөнгө, орлогыг хурааж, хүнийг нэг мянган нэгжтэй тэнцэх хэмжээний төгрөгөөр, хуулийн этгээдийг арван мянган нэгжтэй тэнцэх хэмжээний төгрөгөөр торгоно.

**3 дугаар зүйл.**Энэ хуулийг Соёлын бүтээлч үйлдвэрлэлийг дэмжих тухай хууль хүчин төгөлдөр болсон өдрөөс эхлэн дагаж мөрдөнө.

Гарын үсэг

Төсөл

**МОНГОЛ УЛСЫН ХУУЛЬ**

20... оны ... дугаар Улаанбаатар

сарын ... -ны өдөр хот

**ЗӨРЧИЛ ШАЛГАН ШИЙДВЭРЛЭХ ТУХАЙ ХУУЛЬД**

**НЭМЭЛТ ОРУУЛАХ ТУХАЙ**

**1 дүгээр зүйл.**Зөрчил шалган шийдвэрлэх тухай хуулийн 6.10 дугаар зүйлийн “9.13,” гэсний дараа “9.14,” гэж нэмсүгэй.

**2 дугаар зүйл**.Энэ хуулийг Соёлын бүтээлч үйлдвэрлэлийг дэмжих тухай хууль хүчин төгөлдөр болсон өдрөөс эхлэн дагаж мөрдөнө.

Гарын үсэг

Төсөл

**МОНГОЛ УЛСЫН ХУУЛЬ**

20... оны ... дугаар Улаанбаатар

сарын ... -ны өдөр хот

**АЖ АХУЙН НЭГЖИЙН ОРЛОГЫН АЛБАН ТАТВАРЫН**

**ТУХАЙ ХУУЛЬД НЭМЭЛТ ОРУУЛАХ ТУХАЙ**

**1 дүгээр зүйл.**Аж ахуйн нэгжийн орлогын албан татварын тухай хуульд доор дурдсан агуулгатай дараах заалт нэмсүгэй:

1/**15 дугаар зүйлийн 15.1.15 дахь заалт:**

“15.1.15.соёлын бүтээлч үйлдвэрлэлийг дэмжих, соёлын өвийг хамгаалах зорилгоор Соёлын бүтээлч үйлдвэрлэлийг дэмжих санд өгсөн 100 сая хүртэлх төгрөгийн хандив.

2/**22 дугаар зүйлийн 22.5.11 дэх заалт:**

“22.5.12.соёлын бүтээлч үйлдвэрлэл эрхлэгчийн үндсэн үйл ажиллагаанд ногдох орлогын албан татварыг эрх бүхий байгууллагад бүртгүүлж, үйл ажиллагаа явуулах эхний 3 жилд 90 хувь, дараагийн 3 жилд 50 хувиар хөнгөлнө.”

**2 дугаар зүйл.**Энэ хуулийг Соёлын бүтээлч үйлдвэрлэлийг дэмжих тухай хууль хүчин төгөлдөр болсон өдрөөс эхлэн дагаж мөрдөнө.

Гарын үсэг

Төсөл

**МОНГОЛ УЛСЫН ХУУЛЬ**

20... оны ... дугаар Улаанбаатар

сарын ... -ны өдөр хот

**ГАЗРЫН ТУХАЙ ХУУЛЬД НЭМЭЛТ ОРУУЛАХ ТУХАЙ**

**1 дүгээр зүйл.**Газрын тухай хуулийн 16 дугаар зүйлд доор дурдсан агуулгатай 16.1.17 дахь заалт нэмсүгэй:

“16.1.17.Соёлын бүтээлч үйлдвэрлэлийн бүс, соёлын бүтээлч үйлдвэрлэлийн цогцолбор, паркын зориулалтаар олгосон газар.”

**2 дугаар зүйл.**Газрын тухай хуулийн 16.2 дахь заалтын “16.1.16” гэсний дараа “, 16.1.17” гэж нэмсүгэй.

**3 дугаар зүйл.**Энэ хуулийг Соёлын бүтээлч үйлдвэрлэлийг дэмжих тухай хууль хүчин төгөлдөр болсон өдрөөс эхлэн дагаж мөрдөнө.

Гарын үсэг

Төсөл

**МОНГОЛ УЛСЫН ХУУЛЬ**

20... оны ... дугаар Улаанбаатар

сарын ... -ны өдөр хот

**ЗАР СУРТАЛЧИЛГААНЫ ТУХАЙ ХУУЛЬД**

**НЭМЭЛТ ОРУУЛАХ ТУХАЙ**

**1 дүгээр зүйл.**Зар сурталчилгааны тухай хуулийн 15 дугаар зүйлийн 15.1 дэх хэсгийн “дэмжин тэтгэх” гэсний дараа “болон соёлын өвийг хамгаалах, соёлын бүтээлч үйлдвэрлэлийг дэмжих” гэж нэмсүгэй.

**2 дугаар зүйл.**Энэ хуулийг Соёлын бүтээлч үйлдвэрлэлийг дэмжих тухай хууль хүчин төгөлдөр болсон өдрөөс эхлэн дагаж мөрдөнө.

Гарын үсэг

Төсөл

**МОНГОЛ УЛСЫН ХУУЛЬ**

20... оны ... дугаар Улаанбаатар

сарын ... -ны өдөр хот

**ТАТВАРЫН ЕРӨНХИЙ ХУУЛЬД**

**НЭМЭЛТ, ӨӨРЧЛӨЛТ ОРУУЛАХ ТУХАЙ**

**1 дүгээр зүйл.** Татварын ерөнхий хуулийн 34 дүгээр зүйлд доор дурдсан агуулга бүхий 34.28 дахь хэсэг нэмсүгэй:

“34.28.Соёлын асуудал эрхэлсэн төрийн захиргааны төв байгууллага нь соёлын бүтээлч үйлдвэрлэл эрхлэгчдийн мэдээллийг гаргаж, татварын албанд хүргүүлнэ.”

**2 дугаар зүйл.** Татварын ерөнхий хуулийн 34 дүгээр зүйл 34.1, 34.2 дахь хэсгийн “34.27-д” гэснийг “34.27, 34.28-д” гэж тус тус өөрчилсүгэй.

**3 дугаар зүйл.** Энэ хуулийг Соёлын бүтээлч үйлдвэрлэлийг дэмжих тухай хууль хүчин төгөлдөр болсон өдрөөс эхлэн дагаж мөрдөнө.

Гарын үсэг

Төсөл

**МОНГОЛ УЛСЫН ХУУЛЬ**

20... оны ... дугаар Улаанбаатар

сарын ... -ны өдөр хот

**ГААЛИЙН ТАРИФ, ГААЛИЙН ТАТВАРЫН ТУХАЙ ХУУЛЬД НЭМЭЛТ, ӨӨРЧЛӨЛТ ОРУУЛАХ ТУХАЙ**

**1 дүгээр зүйл.**Гаалийн тариф, гаалийн татварын тухай хуулийн 38 дугаар зүйлд доор дурдсан агуулга бүхий 38.1.21 дэх заалт нэмсүгэй:

“38.1.21.Монгол Улсад бүтээх боломжгүй том хэмжээний уран баримал, урлагийн бүтээлийг болон гадаад улс орноос Монгол Улсад авчрах соёлын өвийн хуулбар”.

**2 дугаар зүйл.**Гаалийн тариф, гаалийн татварын тухай хуулийн 38 дугаар зүйлийн 38.2 дахь хэсгийн “жагсаалтыг” гэснийг “жагсаалт, 38.1.21-д заасан барааг нэр төрөл тус бүрээр тухай бүр” гэж өөрчилсүгэй.

**3 дугаар зүйл.** Энэ хуулийг Соёлын бүтээлч үйлдвэрлэлийг дэмжих тухай хууль хүчин төгөлдөр болсон өдрөөс эхлэн дагаж мөрдөнө.

Гарын үсэг

Төсөл

**МОНГОЛ УЛСЫН ХУУЛЬ**

20... оны ... дугаар Улаанбаатар

сарын ... -ны өдөр хот

**ХӨДЛӨХ ЭД ХӨРӨНГӨ БОЛОН ЭДИЙН БУС ХӨРӨНГИЙН БАРЬЦААНЫ**

**ТУХАЙ ХУУЛЬД НЭМЭЛТ ОРУУЛАХ ТУХАЙ**

**1 дүгээр зүйл.**Хөдлөх эд хөрөнгө болон эдийн бус хөрөнгийн барьцааны тухай хуульд доор дурдсан агуулгатай дараах хэсэг нэмсүгэй:

“18.2.Соёлын бүтээлч үйлдвэрлэл эрхлэгчид нэн шаардлагатай буюу анхны хөрөнгө оруулалт, санхүүжилтийг босгох зорилгоор үүссэн баталгаажсан барьцаа нь цаг хугацааны дарааллаас үл хамааран бусад баталгаажсан барьцаанаас давуу эрхтэй байна.”

**2 дугаар зүйл.**Энэ хуулийг Соёлын бүтээлч үйлдвэрлэлийг дэмжих тухай хууль хүчин төгөлдөр болсон өдрөөс эхлэн дагаж мөрдөнө.

Гарын үсэг

Төсөл

**МОНГОЛ УЛСЫН ХУУЛЬ**

20... оны ... дугаар Улаанбаатар

сарын ... -ны өдөр хот

**ЗАСГИЙН ГАЗРЫН ТУСГАЙ САНГИЙН ТУХАЙ ХУУЛЬД**

**НЭМЭЛТ, ӨӨРЧЛӨЛТ ОРУУЛАХ ТУХАЙ**

**1 дүгээр зүйл.**Засгийн газрын тусгай сангийн тухай хуулийн 13 дугаар зүйлийг доор дурдсанаар өөрчлөн найруулсугай.

**13 дугаар зүйл. Соёлын бүтээлч үйлдвэрлэлийг дэмжих сан**

13.1.Соёлын бүтээлч үйлдвэрлэлийг дэмжих сан нь соёлын бүтээлч үйлдвэрлэлийг дэмжих, соёлын бүтээгдэхүүн, үйлчилгээ, контентын олон улсад өрсөлдөх чадварыг нэмэгдүүлэх зориулалттай байна.

13.2.Соёл, урлагийг дэмжих сангийн хөрөнгө нь энэ хуулийн 6.1-д зааснаас гадна соёлын үнэт зүйлийн загварыг ашиглуулснаас бий болсон орлогын 10 хүртэл хувийн эх үүсвэрээс бүрдэнэ:

13.3.Соёл, урлагийг дэмжих сангийн хөрөнгийг дараах арга хэмжээг санхүүжүүлэхэд зарцуулна:

13.3.1.соёлын бүтээлч үйлдвэрлэлийн мэдээллийн сан байгуулж, баяжуулах;

13.3.2.соёлын бүтээлч бүтээгдэхүүн, үйлчилгээ, контент бий болгох төсөл, хөтөлбөрийг хэрэгжүүлэх;

13.3.3. соёлын бүтээлч үйлдвэрлэлийн дэд бүтэц, барилга байгууламж, тоног төхөөрөмжийг сайжруулахад дэмжлэг үзүүлэх;

13.3.4.технологи нэвтрүүлэх, технологийн шинэчлэлт хийх;

13.3.5.олон улсын арга хэмжээнд оролцуулах, арга хэмжээг гадаадад болон өөрийн оронд зохион байгуулах;

13.3.6.соёлын бүтээлч үйлдвэрлэлийн чиглэлээр судалгаа хийх;

13.3.7.соёл, урлагийн байгууллагад онцгой шаардлагатай техник хэрэгсэл, тоног төхөөрөмж, хөгжмийн зэмсэг худалдан авах;

13.3.8.хөгжмийн том хэмжээний болон дүрслэх урлаг, ном хэвлэлийн шилдэг бүтээлийг улсын санд худалдан авах;

13.3.9.олон улсын хэмжээний наадам, тэмцээн, үзэсгэлэн, яармагт уран бүтээлчийг оролцуулах, түүнд онцгой амжилт гаргасан иргэнийг шагнаж урамшуулах;

13.3.10.үндэсний соёл, урлагийг хөгжүүлэх, соёлын өвийг хадгалж хамгаалахад хувь нэмэр оруулсан аж ахуйн нэгж, байгууллага, иргэнийг алдаршуулах;

13.3.11.монгол судлаачийг бэлтгэх, монгол судлаач, эрдэмтний шилдэг бүтээлийг шалгаруулж, хэвлүүлэх, сурталчлахад санхүүгийн дэмжлэг үзүүлэх.

13.4.Хандивлагчаас Соёлын бүтээлч үйлдвэрлэлийг дэмжих сангаар дамжуулан шилжүүлсэн хандивын зориулалтын дагуу шилжүүлнэ.

13.5.Соёлын бүтээлч үйлдвэрлэлийг дэмжих сангийн хөрөнгийг зарцуулах, түүнд хяналт тавих журмыг Засгийн газар батална.

**2 дугаар зүйл.** Засгийн газрын тусгай сангийн тухай хуулийн 22 дугаар зүйлийн 22.3 дахь хэсгийн “5.3.5” гэсний дараа “5.3.13” гэж нэмсүгэй.

**3 дугаар зүйл.**Засгийн газрын тусгай сангийн тухай хуулийн 5 дугаар зүйлийн 5.3.13 дахь заалтын “Соёл, урлагийг дэмжих сан” гэснийг “Соёлын бүтээлч үйлдвэрлэлийг дэмжих сан” гэж өөрчилсүгэй.

**4 дүгээр зүйл.**Энэ хуулийг Соёлын бүтээлч үйлдвэрлэлийг дэмжих тухай хууль хүчин төгөлдөр болсон өдрөөс эхлэн дагаж мөрдөнө.

Гарын үсэг

Төсөл

**МОНГОЛ УЛСЫН ХУУЛЬ**

20... оны ... дугаар Улаанбаатар

сарын ... -ны өдөр хот

**КИНО УРЛАГИЙГ ДЭМЖИХ ТУХАЙ ХУУЛЬД НЭМЭЛТ,**

**ӨӨРЧЛӨЛТ ОРУУЛАХ ТУХАЙ**

**1 дүгээр зүйл.**Кино урлагийг дэмжих тухай хуулийн 12 дугаар зүйлийн 12.2 дахь хэсгийн “үүсвэрээс” гэсний дараа “болон уран бүтээлч болон студи, продакшныг олон улсын уран бүтээлийн төсөлд зуучилсан зуучлалын гэрээний үнийн дүнгийн 2 хувь болон гадаадын киног Монгол Улсад гаргасны ашгийн 0.5 хувь” гэж нэмсүгэй.

**2 дугаар зүйл.**Кино урлагийг дэмжих тухай хуулийн 21 дүгээр зүйлийн 21.3 дахь хэсгийн “соёлын асуудал эрхэлсэн төрийн захиргааны төв байгууллага мэдээлэл, харилцаа холбооны асуудал хариуцсан төрийн захиргааны байгууллагатай” гэснийг “Кино урлагийн зөвлөл Харилцаа холбооны зохицуулах хороотой” гэж өөрчилсүгэй.

**3 дугаар зүйл.**Энэ хуулийг Соёлын бүтээлч үйлдвэрлэлийг дэмжих тухай хууль хүчин төгөлдөр болсон өдрөөс эхлэн дагаж мөрдөнө.

Гарын үсэг

Төсөл

**МОНГОЛ УЛСЫН ХУУЛЬ**

20... оны ... дугаар Улаанбаатар

сарын ... -ны өдөр хот

**НОМЫН САНГИЙН ТУХАЙ ХУУЛЬД**

**ӨӨРЧЛӨЛТ ОРУУЛАХ ТУХАЙ**

**1 дүгээр зүйл.**Номын сангийн тухай хуулийн18 дугаар зүйлийн 18.4 дэх хэсгийн “Энэ хуулийн 18.1-д заасан” гэснийг, 18.6 дахь хэсгийн “18.1,” гэснийг тус тус хассугай.

**2 дугаар зүйл.**Номын сангийн тухай хуулийн 9 дүгээр зүйлийн 9.4.2, 10 дугаар зүйлийн 10.6, 18 дугаар зүйлийн 18.3, 22 дугаар зүйлийн 22.2 дахь хэсгийг тус тус хүчингүй болгосугай.

**3 дугаар зүйл.**Энэ хуулийг Соёлын бүтээлч үйлдвэрлэлийг дэмжих тухай хууль хүчин төгөлдөр болсон өдрөөс эхлэн дагаж мөрдөнө.

Гарын үсэг

Төсөл

**МОНГОЛ УЛСЫН ХУУЛЬ**

20... оны ... дугаар Улаанбаатар

сарын ... -ны өдөр хот

**ХӨРӨНГИЙН ҮНЭЛГЭЭНИЙ ТУХАЙ ХУУЛЬД**

**ӨӨРЧЛӨЛТ ОРУУЛАХ ТУХАЙ**

**1 дүгээр зүйл.**Хөрөнгийн үнэлгээний тухай хуулийн 7 дугаар зүйлийн 7.2.7 дахь заалтыг доор дурдсанаар өөрчлөн найруулсугай.

“7.2.7. “соёлын биет өвийн үнэлгээний журам, аргачлалыг соёлын асуудал эрхэлсэн төрийн захиргааны төв байгууллагатай, эрдэнэсийн үнэлгээний журам, аргачлалыг Монголбанк болон соёлын асуудал эрхэлсэн төрийн захиргааны төв байгууллагатай тус тус хамтран;

**2 дугаар зүйл.**Хөрөнгийн үнэлгээний тухай хуулийн 7 дугаар зүйлийн 7.2.6 дахь хэсгийн “оюуны” гэсний өмнө “соёлын болон” гэж нэмсүгэй.

**3 дугаар зүйл.**Энэ хуулийг Соёлын бүтээлч үйлдвэрлэлийг дэмжих тухай хууль хүчин төгөлдөр болсон өдрөөс эхлэн дагаж мөрдөнө.

Гарын үсэг

Төсөл

**МОНГОЛ УЛСЫН ХУУЛЬ**

20... оны ... дугаар Улаанбаатар

сарын ... -ны өдөр хот

**БАРИЛГЫН ТУХАЙ ХУУЛЬД НЭМЭЛТ ОРУУЛАХ ТУХАЙ**

**1 дүгээр зүйл.** Барилгын тухай хуулийн 11 дүгээр зүйлийн 11.1 дэх хэсэгт доор дурдсан агуулга бүхий заалт нэмсүгэй:

11.1.8.шинээр барилга барих, сэргээн засах, түүхийн дурсгалт барилга байгууламжийн эзлэхүүнт орон зай, орчин, нүүр талд үндэсний агуулга, хэлбэр, дүр төрхийг илэрхийлсэн үзэл баримтлал, шинэ талд үндэсний агуулга, хэлбэр, дүр төрхийг илэрхийлсэн үзэл баримтлал, шинэ санаа, шийдэл гаргах, архитектурын бүтээл туурвиж бий болгох, төлөвлөх.

**2 дугаар зүйл**.Энэ хуулийг Соёлын бүтээлч үйлдвэрлэлийг дэмжих тухай хууль хүчин төгөлдөр болсон өдрөөс эхлэн дагаж мөрдөнө.

Гарын үсэг

Төсөл

**МОНГОЛ УЛСЫН ХУУЛЬ**

20... оны ... дугаар Улаанбаатар

сарын ... -ны өдөр хот

**ХОТ БАЙГУУЛАЛТЫН ТУХАЙ ХУУЛЬД**

**НЭМЭЛТ ОРУУЛАХ ТУХАЙ**

**1 дүгээр зүйл.** Хот байгуулалтын тухай хуулийн 17 дугаар зүйлд доор дурдсан агуулга бүхий хэсэг нэмсүгэй:

17.3. Хот, тосгоны захирагч нь үндэсний агуулгыг илэрхийлсэн хэлбэр, дүр төрх, орчныг төлөвлөж хэрэгжүүлнэ.

**2 дугаар зүйл.** Хот байгуулалтын тухай хуулийн 10 дугаар зүйлийн 10.1.2 дахь заалтын “санал гаргах” гэсний өмнө “ерөнхий төлөвлөгөө, тохижилт, барилга байгууламжийн архитектур төлөвлөлтөд үндэсний хэлбэр, хэв маяг, дүр төрхийг илэрхийлсэн шийдэл тусгах” гэж нэмсүгэй.

**3 дугаар зүйл**.Энэ хуулийг Соёлын бүтээлч үйлдвэрлэлийг дэмжих тухай хууль хүчин төгөлдөр болсон өдрөөс эхлэн дагаж мөрдөнө.

Гарын үсэг